
ΠΡΟΣΚΛΗΣΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ ΓΙΑ ΤΟ ΑΚΑΔΗΜΑΪΚΟ ΕΤΟΣ 2026-2027

Το Τμήμα Διοίκησης Επιχειρήσεων της Σχολής Οικονομικών και Διοικητικών Επιστημών του Πανεπιστημίου Θεσσαλίας καλεί τους ενδιαφερόμενους να υποβάλουν υποψηφιότητα για την παρακολούθηση του Προγράμματος Μεταπτυχιακών Σπουδών «Ευέλικτες Μέθοδοι Διοίκησης - (Μaster in Agile Management» (ΠΜΣ) για το ακαδημαϊκό έτος 2026-2027. 

Το ΠΜΣ «Ευέλικτες Μέθοδοι Διοίκησης - (Μaster in Agile Management» είναι πιστοποιημένο από την Εθνική Αρχή Ανώτατης Εκπαίδευσης (ΕΘΑΑΕ). 
Αντικείμενο του ΠΜΣ (ΦΕΚ 2972/20.07.2020) είναι η εκπαίδευση και κατάρτιση επιστημόνων σε σύγχρονες και ευέλικτες μεθόδους διοίκησης επιχειρήσεων, οργανισμών και έργων. Δίνεται έμφαση στα προβλήματα ορθής και αποτελεσματικής διοίκησης, ενώ προτείνονται συγκεκριμένες καινοτόμες πρακτικές στο πεδίο των ευέλικτων μεθόδων διοίκησης.

Για τη χορήγηση του ΠΜΣ απαιτείται: (α) η επιτυχής εξέταση σε οκτώ μαθήματα του Προγράμματος Μεταπτυχιακών Σπουδών, και (β) η εκπόνηση Μεταπτυχιακής Διπλωματικής Εργασίας. Η ελάχιστη διάρκεια σπουδών για το ΠΜΣ είναι τρία εξάμηνα. Η διδασκαλία των μαθημάτων πραγματοποιείται υβριδικά μέσω δια ζώσης και εξ αποστάσεως μεθόδων διδασκαλίας.

Τα δίδακτρα του ΠΜΣ ανέρχονται συνολικά στο ποσό των 3.000 €.

Στο ΠΜΣ Ευέλικτες Μέθοδοι Διοίκησης γίνονται δεκτοί πτυχιούχοι όλων των Τμημάτων των Σχολών Οικονομίας και Διοίκησης, των Σχολών Θετικών Επιστημών και των Πολυτεχνικών Σχολών και πτυχιούχοι Τμημάτων ΑΤΕΙ συναφούς γνωστικού αντικειμένου. Οι πτυχιούχοι Σχολών άλλων Τμημάτων ΑΕΙ και Τμημάτων ΑΤΕΙ γίνονται δεκτοί εφόσον διαθέτουν συναφή επαγγελματική εμπειρία, κατά περίσταση αναλόγως των προσόντων των υποψηφίων.

H επιλογή των υποψηφίων μεταπτυχιακών φοιτητών γίνεται μετά από προσωπική συνέντευξη, με συνεκτίμηση των εξής κυρίως κριτηρίων:

(1) του γενικού βαθμού του πτυχίου,
(2) της βαθμολογίας στα προπτυχιακά μαθήματα, τα σχετικά με το γνωστικό αντικείμενο,
(3) της επίδοσης στη Διπλωματική Εργασία, όπου προβλέπεται στο προπτυχιακό επίπεδο,
(4) της τυχόν ερευνητικής δραστηριότητας του υποψηφίου,
(5) της συνάφειας των προπτυχιακών σπουδών του υποψηφίου με τα γνωστικά αντικείμενα του Τμήματος,
(6) της επαρκούς γνώσης της αγγλικής γλώσσας,
(7) της επαγγελματικής δραστηριότητας συναφούς με το αντικείμενο του ΠΜΣ και
(8) κατοχής άλλων μεταπτυχιακών τίτλων σπουδών και λοιπών προσόντων (γνώση Η/Υ, γνώση άλλης ξένης γλώσσας, άλλη προϋπηρεσία  κλπ)

Ο αριθμός εισακτέων στο ΠΜΣ είναι έως τριάντα (30) ανά έτος.

Οι ενδιαφερόμενοι θα πρέπει να συμπληρώσουν την ηλεκτρονική αίτηση που βρίσκεται στη διεύθυνση: https://forms.gle/UJp5yP1pkTBfsgVKA που θα συνοδεύεται από τα ακόλουθα δικαιολογητικά:

1. Αντίγραφο Διπλώματος/Πτυχίου ή υπεύθυνη δήλωση ότι αναμένεται η αποφοίτησή τους πριν την έναρξη των μαθημάτων.
2. Πιστοποιητικό αναλυτικής βαθμολογίας.
3. Πιστοποιητικό επαρκούς γνώσης της αγγλικής γλώσσας (π.χ. πολύ καλή γνώση Γ1/C1 κ.ά.).
4. Βιογραφικό σημείωμα με στοιχεία επαγγελματικής και ερευνητικής δραστηριότητας.
5. Δύο συστατικές επιστολές.
6. Φωτογραφία (τύπου ταυτότητας/διαβατηρίου)

📌 Προθεσμία υποβολής αιτήσεων (Α’ περίοδος): 10 Ιουνίου 2026
📅 Έναρξη μαθημάτων: Οκτώβριος 2026

📢 Υποβολή αίτησης: https://forms.gle/UJp5yP1pkTBfsgVKA
👉 Περισσότερες πληροφορίες: https://de.uth.gr/msc-agile-management/
Για οποιαδήποτε διευκρίνιση, μπορείτε να επικοινωνήσετε με τη Γραμματεία του ΠΜΣ:
📧 msc-agile@uth.gr
📞 2410 684708
FB:@mscAgileUth   Twitter:@msc_uth

                                                          Ο Διευθυντής του ΠΜΣ

        Ανθόπουλος Λεωνίδας,

        Καθηγητής                   

